| Jarcevas*Ярцево* |
| --- |
|              |
| *Centrinė Jarcevo gatvė* |
|  |
| 

JarcevasJarcevas

55°04′00″ š. pl. 32°41′00″ r. ilg.﻿ / ﻿55.06667°š. pl. 32.68333°r. ilg.﻿ / 55.06667; 32.68333﻿ (Jarcevas (Smolenskas))Koordinatės: 55°04′00″ š. pl. 32°41′00″ r. ilg.﻿ / ﻿55.06667°š. pl. 32.68333°r. ilg.﻿ / 55.06667; 32.68333﻿ (Jarcevas (Smolenskas)) |
|  |
| Laiko juosta: (UTC+3)------ vasaros: (UTC+4) |
|  |
| **Valstybė** | Rusijos vėliava Rusija |
| **Sritis** | Smolensko sritis Smolensko sritis |
| **Rajonas** | Jarcevo rajonas |
|  |
| **Gyventojų** (2010) | 48 829  |
| **Plotas** | 32 km² |
| **Tankumas** (2010) | 1 526 žm./km² |
|  |
|  **Vikiteka** | Jarcevas |

**Jarcevas** (rus. *Ярцево*) – miestas 63 km į šiaurės rytus nuo Smolensko, Smolensko sritis, Rusija; Jarcevo rajono centras. 55 600 gyv. (2001 m.)

Geografija
----------

Jarcevas įsikūręs prie Dniepro dešiniojo intako Vopės upės. Pro Jarcevą eina geležinkelis ir plentas Maskva-Minskas. Yra ekstilės (medvilninių audinių), statybinių medžiagų, maisto pramonės įmonės, tekstilės pramoninės įrangos ir automobilių atsarginių detalių, variklių, pianinų gamyklos; plieno liejykla. Kraštotyros muziejus. Šv. Petro ir Povilo (nuo 1915 m.), Dievo Motinos ikonos Visų liūdinčiųjų džiaugsmas (nuo 1998 m.) cerkvės.

Istorija
--------

Jarcevo-Perevozo kaimas žinomas nuo 1859 m. jo vietoje 1873 m. pradėjus statyti tekstilės fabriką, kūrėsi darbininkų gyvenvietė. Miesto teisės nuo 1926 m.

Antrojo pasaulinio karo metu Lietuvą vėl užėmus Raudonosios armijos daliniams, prie Jarcevo buvo įkurta koncentracijos stovykla, į kurią uždaryti Lietuvos rytinėje dalyje sugauti jaunuoliai. Iš jų, kelis mėnesius laikytų pusbadžiu ir muštruotų, 1944 m. vasarą buvo suformuota 50-oji lietuviškoji atsargos šaulių divizija. Nuo rugpjūčio mėn. jos kontingentas buvo siunčiamas papildymui į 16-ąją lietuviškąją šaulių diviziją, tuomet turėjusią tik trečdalį – apie 5000 karių. Tik spalio 15 d. – lapkričio 4 d. apie 30 tūkst. kariškių turinti divizija buvo perkelta į Lietuvą. Tačiau prasidėjus masiniam dezertyravimui, pasitraukimui netgi su ginklais į mišką pas partizanus, dalis karių buvo pasiųsti į frontą prie Karaliaučiaus, o 1945 m. sausio mėn. 50-osios lietuviškosios atsargos šaulių divizijos pulkai buvo perkelti į atsargos divizijas, daugiausia dislokuotas Maskvos karinėje apygardoje.

Gyventojai
----------

|  |
| --- |
|  **Demografinė raida tarp 1779 m. ir 2008 m.** |
| **1779 m.** | **1897 m.sur.** | **1926 m.sur.** | **1939 m.sur.** | **1943 m.** | **1959 m.sur.** | **1967 m.** | **1970 m.sur.** | **1979 m.sur.** |
| 136 | 18 300 | 18 300 | 36 700 | 4 000 | 25 600 | 34 000 | 36 700 | 40 700 |
| **1989 m.sur.** | **1992 m.** | **1996 m.** | **1998 m.** | **2000 m.** | **2001 m.** | **2002 m.sur.** | **2004 m.** | **2005 m.** |
| 53 200 | 54 600 | 57 900 | 57 600 | 56 300 | 56 000 | 55 400 | 52 300 | 51 500 |
| **2006 m.** | **2007 m.** | **2008 m.** | **-** | **-** | **-** | **-** | **-** | **-** |
| 50 700 | 50 500 | 50 100 | - | - | - | - | - | - |
| 

| Demografinės raidos histograma |
| --- |
| 
 |

 |

Šaltiniai
---------

1. ↑  *Jarcevas (Smolenskas)*. Visuotinė lietuvių enciklopedija, T. VIII (Imhof-Junusas). – Vilnius: Mokslo ir enciklopedijų leidybos institutas, 2005. 567 psl.
2. ↑  Mindaugas Pocius. „Nepatikimoji" 50-oji lietuviškoji šaulių divizija